Sklep Komisije z dne 13. decembra 2019 o navodilih centralnemu administratorju evidence transakcij Evropske unije, da spremembe preglednic nacionalnih dodelitev za Češko, Dansko, Nemčijo, Estonijo, Grčijo, Francijo, Italijo, Litvo, Madžarsko, Nizozemsko, Avstrijo, Poljsko, Romunijo, Slovenijo, Slovaško, Švedsko in Združeno kraljestvo vnese v evidenco transakcij Evropske unije

(2020/C 50/01)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1),

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011 (2) ter zlasti drugega pododstavka člena 52(2) Uredbe,

ob upoštevanju naslednjega:

(1) Komisija je 27. aprila 2011 sprejela Sklep 2011/278/EU (3), ki določa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.

(2) Komisija je 5. septembra 2013 sprejela Sklep 2013/448/EU (4) v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov za obdobje 2013–2020.

(3) S Sklepom 2014/9/EU (5) je Komisija spremenila sklepa 2010/2/EU (6) in 2011/278/EU o določitvi seznama sektorjev in delov sektorjev, ki veljajo za izpostavljene visokemu tveganju premestitve emisij CO2 (v nadaljnjem besedilu: seznam sektorjev, izpostavljenih selitvi virov CO2).

(4) Komisija je s sklepi C(2013) 9281 (7), C(2014) 123 (8), C(2014) 674 (9) in C(2014) 1167 (10) centralnemu administratorju evidence transakcij Evropske unije naročila, naj v evidenco transakcij Evropske unije vnese preglednice nacionalnih dodelitev za Belgijo, Bolgarijo, Češko, Dansko, Nemčijo, Estonijo, Irsko, Grčijo, Španijo, Francijo, Hrvaško, Italijo, Ciper, Latvijo, Litvo, Luksemburg, Madžarsko, Nizozemsko, Avstrijo, Poljsko, Portugalsko, Romunijo, Slovenijo, Slovaško, Finsko, Švedsko in Združeno kraljestvo.

(5) V skladu s prvim pododstavkom člena 52(2) Uredbe (EU) št. 389/2013 je Češka z dopisom z dne 30. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(6) V skladu s prvim pododstavkom člena 52(2) Uredbe (EU) št. 389/2013 je Danska z dopisom z dne 29. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(7) V skladu s prvim pododstavkom člena 52(2) Uredbe (EU) št. 389/2013 je Nemčija z dopisoma z dne 21. oktobra 2019 in 1. novembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(8) V skladu s prvim pododstavkom člena 52(2) Uredbe (EU) št. 389/2013 je Estonija z dopisom z dne 31. oktobra 2019 Komisiji priglasila spremembe svojih nacionalnih dodelitev zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(9) V skladu s prvim pododstavkom člena 52(2) Uredbe (EU) št. 389/2013 je Grčija z dopisom z dne 24. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(10) V skladu s prvim pododstavkom člena 52(2) Uredbe (EU) št. 389/2013 je Francija z dopisom z dne 31. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(11) V skladu s prvim pododstavkom člena 52(2) Uredbe (EU) št. 389/2013 je Italija z dopisom z dne 28. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(12) V skladu s prvim pododstavkom člena 52(2) Uredbe (EU) št. 389/2013 je Litva z dopisom z dne 10. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(13) V skladu s prvim pododstavkom člena 52(2) Uredbe (EU) št. 389/2013 je Madžarska z dopisoma z dne 25. oktobra 2019 in 29. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(14) V skladu s prvim pododstavkom člena 52(2) Uredbe (EU) št. 389/2013 je Nizozemska z dopisoma z dne 8. oktobra 2019 in 18. oktobra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(15) V skladu s prvim pododstavkom člena 52(2) Uredbe (EU) št. 389/2013 je Avstrija z dopisom z dne 4. novembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(16) V skladu s prvim pododstavkom člena 52(2) Uredbe (EU) št. 389/2013 je Poljska z dopisi z dne 1. avgusta 2019, 28. avgusta 2019, 23. septembra 2019, 4. oktobra 2019 in 8. novembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(17) V skladu s prvim pododstavkom člena 52(2) Uredbe (EU) št. 389/2013 je Romunija z dopisom z dne 4. novembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(18) V skladu s prvim pododstavkom člena 52(2) Uredbe (EU) št. 389/2013 je Slovenija z dopisom z dne 29. julija 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(19) V skladu s prvim pododstavkom člena 52(2) Uredbe (EU) št. 389/2013 je Slovaška z dopisom z dne 26. septembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem.

(20) V skladu s prvim pododstavkom člena 52(2) Uredbe (EU) št. 389/2013 je Švedska z dopisoma z dne 20. avgusta 2019 in 7. novembra 2019 Komisiji priglasila spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(21) V skladu s prvim pododstavkom člena 52(2) Uredbe (EU) št. 389/2013 je Združeno kraljestvo z dopisi z dne 25. julija 2019, 14. oktobra 2019, 25. oktobra 2019 in 20. novembra 2019 Komisiji priglasilo spremembe svoje preglednice nacionalnih dodelitev za zagotovitev brezplačne dodelitve pravic do emisije novim udeležencem in spremembe zaradi znatnega zmanjšanja zmogljivosti, delnega prenehanja dejavnosti in poznejše ponovne vzpostavitve ravni dejavnosti ter spremembe seznama sektorjev, izpostavljenih selitvi virov CO2.

(22) V skladu s členom 41(4) Uredbe (EU) št. 389/2013 se pravice, ki se ustvarijo v skladu s preglednico nacionalnih dodelitev za Združeno kraljestvo, označijo z oznako države in se razlikujejo glede na leto, ko so bile ustvarjene, do dne, ki sledi dnevu, na katerega sta bili deponirani listini o ratifikaciji sporazuma o izstopu. V skladu s členom 67(4) navedene uredbe se te pravice ne smejo predati. S sklepom z dne 17. decembra 2018 (11) je Komisija začasno prekinila sprejemanje ustreznih postopkov za brezplačno dodelitev, dražbo in izmenjavo mednarodnih dobropisov za Združeno kraljestvo v okviru evidence transakcij Evropske unije za Združeno kraljestvo.

(23) Komisija meni, da so priglašene spremembe preglednic nacionalnih dodelitev za Češko, Dansko, Nemčijo, Estonijo, Grčijo, Francijo, Italijo, Litvo, Madžarsko, Nizozemsko, Avstrijo, Poljsko, Romunijo, Slovenijo, Slovaško, Švedsko in Združeno kraljestvo v skladu s Sklepom 2011/278/EU. Zato bi bilo treba centralnemu administratorju evidence transakcij Evropske unije naročiti, naj navedene spremembe vnese v evidenco transakcij Evropske unije –

SKLENILA:

Edini člen Centralni administrator evidence transakcij Evropske unije spremembe preglednic nacionalnih dodelitev za Češko, Dansko, Nemčijo, Estonijo, Grčijo, Francijo, Italijo, Litvo, Madžarsko, Nizozemsko, Avstrijo, Poljsko, Romunijo, Slovenijo, Slovaško, Švedsko in Združeno kraljestvo, ki so navedene v prilogah I do XVII, vnese v evidenco transakcij Evropske unije.

V Bruslju, 13. decembra 2019 Za Komisijo Frans TIMMERMANS Izvršni podpredsednik

(1) UL L 275, 25.10.2003, str. 32.

(2) UL L 122, 3.5.2013, str. 1.

(3) Sklep Komisije 2011/278/EU z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, 17.5.2011, str. 1).

(4) Sklep Komisije 2013/448/EU z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, 7.9.2013, str. 27).

(5) Sklep Komisije 2014/9/EU z dne 18. decembra 2013 o spremembi sklepov 2010/2/EU in 2011/278/EU v zvezi s sektorji in deli sektorjev, ki veljajo za izpostavljene visokemu tveganju premestitve emisij CO2 (UL L 9, 14.1.2014, str. 9).

(6) Sklep Komisije 2010/2/EU z dne 24. decembra 2009 o določitvi seznama sektorjev in delov sektorjev v skladu z Direktivo 2003/87/ES Evropskega parlamenta in Sveta, ki veljajo za izpostavljene visokemu tveganju premestitve emisij CO2 (UL L 1, 5.1.2010, str. 10).

(7) Sklep Komisije C(2013) 9281 z dne 18. decembra 2013 o navodilih centralnemu administratorju evidence transakcij Evropske unije, da preglednice nacionalnih dodelitev za Avstrijo, Grčijo, Irsko, Latvijo, Nizozemsko, Portugalsko, Švedsko in Združeno kraljestvo vnese v evidenco transakcij Evropske unije.

(8) Sklep Komisije C(2014) 123 z dne 17. januarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Češko, Dansko, Francijo, Litvo, Madžarsko in Slovaško vnese v evidenco transakcij Evropske unije.

(9) Sklep Komisije C(2014) 674 z dne 12. februarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Belgijo, Nemčijo, Estonijo, Luksemburg, Slovenijo in Finsko vnese v evidenco transakcij Evropske unije.

(10) Sklep Komisije C(2014) 1167 z dne 26. februarja 2014 o navodilih centralnemu administratorju evidence transakcij Evropske unije, da preglednice nacionalnih dodelitev za Bolgarijo, Španijo, Hrvaško, Italijo, Ciper, Latvijo, Poljsko, Romunijo in Združeno kraljestvo vnese v evidenco transakcij Evropske unije.

(11) Sklep Komisije C(2018) 8707 z dne 17. decembra 2018 o navodilih centralnemu administratorju, da začasno prekine sprejemanje ustreznih postopkov za brezplačno dodelitev, dražbo in izmenjavo mednarodnih dobropisov za Združeno kraljestvo v okviru evidence transakcij Evropske unije za Združeno kraljestvo.